
A pénzügyi tudatosság hatása a magyar lakosság befektetéseire

A magyar társadalom többsége pénzügyileg nem kellően tudatosan bánik jövedelmével, megtakarításaival. A pénzügyi kultúra szerepe és fontossága elengedhetetlen annak érdekében, hogy megfelelő pénzügyi döntéseket hozzunk. A digitalizáció a pénzügyi szektorban is egyre nagyobb befolyással bír, azonban ennek kihasználtsága még nem teljes. A fintech lehetőségeinek elterjedtségével a magyar társadalom kis rétege van csak tisztában.
A kutatásom célja, hogy feltárjam a magyar lakosság pénzügyi tudatossága és befektetési szokásai közötti kapcsolatot. Vizsgálom a magyar lakosság jártasságát a pénzügyi digitalizációban, a pénzügyi technológiák ismeretében és a kockázatosabb befektetések lehetőségeiben. A kockázatvállalási hajlandóságot vizsgálom a bizalom függvényében.
A dolgozatomban arra keresem a választ, hogy magyar lakosság pénzügyi tudatossága, és annak fejlesztése, hogyan befolyásolná befektetési szokásaikat. Továbbá kutatom, hogy a pénzügyi tudatosságot hogyan fejleszthetnénk tovább. Emellett vizsgálom, hogy miként lehetne javítani a kockázatvállalási hajlandóságot, a bizalmat a befektetések felé.
Kutatásom primer és szekunder kutatások segítségével végeztem. Kérdőíves online megkérdezést alkalmaztam, melyben 221 fő vett részt. A kérdőívet leíró statisztikával elemeztem. Emellett mélyinterjút készítettem Juhász Miklós befektetési szakértővel.
A magyar lakosság kockázatvállalási hajlandóságát valóban befolyásolja a bizalom kérdése. A bankba vetett bizalom függ annak jó hírnevétől és stabilitásától, ez garantálja sikerességét az ügyfelek között, a befektetési hajlandóságot is. A pénzügyi tudás fejlesztését korszerű, korcsoportokra lebontott módon érdemes megvalósítani. A kockázatosabb befektetésektől, mint a kriptovaluták, a megkérdezettek ódzkodnának a nem megfelelő jártasságuk miatt a témában. A digitalizáció adta pénzügyi lehetőségeket egyre nagyobb százalékban alkalmazzák az emberek, azonban ezt érdemes tovább növelni.
A pénzügyi tudatosság fejlesztését tovább kell folytatni a már eddigi módszerekkel és újak bevezetésével, mint pénzügyi szektorban dolgozók előadásaival, oktatóvideókkal és szimulációs játékokkal. A pénzügyi konferenciákat széles körben elérhetővé tétele, a gazdasági folyamatok érthető köznyelvre fordítása nagyban hozzájárulna a pénzügyi kultúra fejlesztéséhez. Fontos, hogy az ismertetés által minél több befektetési formát ismerjenek meg a magyar lakosok, melyeket kihasználva vagyonuk gyarapodását és a gazdaság fejlődését idézik elő.



